Med flere hundrede coronanyheder dagligt, kan det være svært at have overblik over, hvordan situationen er her i Danmarks nordligste region. Derfor får du her de vigtigste tendenser om Corona i Nordjylland lige nu.

I den seneste uge er der kun fire nordjyske kommuner, der har nye bekræftede tilfælde af COVID-19. Det fremgår af data fra Statens Serum Institut. Det drejer sig om Jammerbugt Kommune, Aalborg Kommune, Rebild Kommune og Mariagerfjord Kommune. Ifølge Statens Serum Institut er der registreret mellem et og ni nye tilfælde i hver af de fire kommuner fra tirsdag i sidste uge og syv dage frem. Det betyder dermed også, at der i samme periode ikke er bekræftet et eneste nyt tilfælde af COVID-19 i de resterende syv nordjyske kommuner. I denne tabel kan du se, hvor mange test der er blevet udførst i de nordjyske kommuner, og hvor mange smittede der er fundet i alt. COVID-19 lommer i Nordjylland Nordjylland har haft sine lommer med udbrud af COVID-19 i både Hjørring, Frederikshavn og Vesthimmerlands Kommune. Men der er stadig fire gange så mange bekræftede tilfælde i forhold til befolkningens størrelse i København, som i Nordjylland. I Vestjylland har der været dobbelt så mange smittede, mens Sydjylland har den laveste andel af bekræftede smittede i fohold til antallet af indbyggere i hele Danmark. Få indlagte i hele landet Anderledes ser det dog ud, når man kigger på antallet af indlagte. I hele landet er der kun 17 personer indlagt med COVID-19, men her stårRegion Nordjylland for hele seks af de indlagte. Af dem er to på intensiv, og en ligger i respirator. I Region Hovedstaden er der 10 indlaget, med fire på intensiv og to i respirateor. Den sidste patient er indlagt i Region Sjælland. I Danmark er det totale antal af mennesker, der er døde med COVID-19, på 610. Selvom det ser ud til, at COVID-19 er ved at aftage i det nordjyske, skal man ikke kigge langt tilbage, før billedet var et helt andet. I starten af juni spredte COVID-19 sig på flere plejehjem og skoler i det nordjyske. Vesthimmerlands Kommune havde i slut juni Danmarks største smittetryk, og senest har flere minkavlere måtte sige farvel til hele deres bestand på grund af bekrætede COVID-19 tilfælde blandt minkene.